《简任安中》
宋代·李新

边公春梦昼悠扬，借有新嘲不汝妨。
杖屦未经桃李树，棹歌空忆水云乡。
子规啼去花应好，燕子归来日渐长。
稍学渊明惜名酒，扫除斋阁待君尝。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。